ওই গ্রামে গিয়ে দেখা গেছে, পুরুষের পাশাপাশি বাড়ির মেয়েরাও ব্যস্ত পাখা তৈরির কাজে। পরিবারের পুরুষ সদস্যরা বিভিন্ন স্থান থেকে তাল পাতা সংগ্রহ এবং পাখা তৈরির যাবতীয় প্রক্রিয়া সম্পন্ন করে থাকেন। আর মেয়েরা তৈরীকৃত পাখা সূতা দিয়ে বাঁধাই এবং বিভিন্ন নকসা তৈরীর কাজ সম্পন্ন করে বাজারজাত করার পর্যায়ে নিয়ে যান। প্রথমে দু’একটি পরিবার এবং পরবর্তীতে তাঁদের দেখে পর্যায়ক্রমে ওই গ্রামের সকলেই পাখা তৈরির কাজে নিযুক্ত হয়ে পড়েন।